The Dunes 90 is 'n selfsorgdorpshuis in die veilige Dunes Hotel and Resort-landgoed, met sy eie restaurant, kroeg, swembad en trampolien. Die landgoed is in Keurboomstrand, 10 km vanaf Plettenbergbaai en 110 km vanaf George se lughawe. Die landgoed het veilige strate waarin kinders kan krieket speel en hulle fietse kan rondry. Daar is ook 'n privaat uitkyk-dek op die perseel vanwaar besoekers dolfyne en walvisse kan kyk. 'n Veilige wandelpaadjie deur 'n melkhoutboom-woud lei gaste na die privaat-strand.
Dié dubbelverdieping-dorpshuis het slaapplek vir 4 gaste en beskik oor 2 slaapkamers, 2 badkamers en 'n oopplan-kombuis en -leefare…
Dié dubbelverdieping-dorpshuis het slaapplek vir 4 gaste en beskik oor 2 slaapkamers, 2 badkamers en 'n oopplan-kombuis en -leefarea. Die hoofslaapkamer het 'n koninggrootte-bed en die tweede slaapkamer het 2 enkelbeddens. Dié kamers is op die boonste verdieping en deel die gebruik van 'n badkamer met 'n bad, toilet en 'n wasbak. Die tweede badkamer is op die onderste verdieping en het 'n stort, toilet en 'n wasbak.
Die kombuis is ten volle toegerus vir selfsorg en het 'n stoof, oond, yskas-vrieskas, mikrogolfoond, eetgerei en breekware. Daar is ook 'n skottelgoedwasser en 'n wasmasjien. Die eetarea het sitplek vir 6 mense en die sitkamer het 'n gemaklike bank en 'n platskerm-TV met volledige DStv. 'n Lessenaar is ook beskikbaar met 'n kragprop vir jou skootrekenaar.
Die huis het 'n heerlike ingeboude braai met 'n klein, privaat tuin. Daar is 'n wasgoedlyn buite en parkeerplek is beskikbaar vir 1 voertuig agter 'n geoutomatiseerde motorhuisdeur.
'n Bespreking by The Dunes 90 sluit in: